Document ID: 31994R3293

NEUVOSTON ASETUS (EY) N:o 3293/94,
annettu 19 päivänä joulukuuta 1994,
jonkin jäsenvaltion, ei kuitenkaan Espanjan ja Portugalin, suvereniteettiin tai lainkäyttövaltaan kuuluvilla vesialueilla Portugalin lipun alla purjehtiviin aluksiin vuonna 1995 sovellettavista tietyistä kalavarojen säilyttämis- ja hallintotoimenpiteistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 349 artiklan,
ottaa huomioon komission ehdotuksen,
sekä katsoo, että
liittymissopimuksen 349 artiklan mukaan neuvosto vahvistaa kalastusmahdollisuudet sekä niiden Portugalin alusten vastaavan lukumäärän, jotka saavat kalastaa mainitun artiklan 1 kohdassa tarkoitetuilla vesialueilla,
on siten tarpeen antaa periaatteet ja tietyt yksityiskohtaiset säännöt yhteisön tasolla, jotta jokainen jäsenvaltio voisi varmistaa lippunsa alla purjehtivien alusten kalastustoiminnan hallinnon,
Portugalin aluksille myönnetään 349 artiklan 2 kohdan mukaisesti kalastusmahdollisuudet mustakitaturskan ja piikkimakrillin pyyntiin; alusten vastaava lukumäärä sekä niiden vesille pääsyä ja valvontaa koskevat yksityiskohtaiset säännöt on vahvistettava vuosittain,
kalastusmahdollisuudet TAC-järjestelmään kuulumattomien lajien osalta sekä alusten vastaava lukumäärä on määriteltävä jäsenvaltioiden, ei kuitenkaan Espanjan, Portugalin vesialueilla liittymistä edeltävänä jaksona harjoittaman kalastustoiminnan tilanteen perusteella; on tarpeen turvata kalakantojen säilyminen ottaen huomioon jäsenvaltioiden, ei kuitenkaan Espanjan, alusten Portugalin vesialueilla harjoittamalle samanlaisten lajien pyynnille asetetut rajoitukset,
olisi vahvistettava liittymisasiakirjan 349 artiklassa tarkoitettua kalastustoimintaa koskevat erityisedellytykset, ja
tässä asetuksessa tarkoitettu kalastustoiminta on asetuksessa (ETY) N:o 2847/93 () säädettyjen valvontatoimenpiteiden sekä liittymisasiakirjan 349 artiklan 5 kohdan toisen alakohdan mukaisesti annettujen erityisten yksityiskohtaisten sääntöjen alaista,
ON ANTANUT TÄMÄN ASETUKSEN:
1 artikla
Vahvistetaan Portugalin lipun alla purjehtivien niiden alusten lukumäärä, jotka saavat kalastaa jonkin jäsenvaltion, ei kuitenkaan Espanjan, suvereniteettiin tai lainkäyttövaltaan kuuluvilla liittymisasiakirjan 349 artiklassa tarkoitetuilla vesialueilla, sekä vesille pääsyä koskevat yksityiskohtaiset säännöt ja kalastusmahdollisuudet tiettyjen lajien osalta liitteessä esitetyllä tavalla.
2 artikla
Tämä asetus tulee voimaan 1 päivänä tammikuuta 1995.
Sitä sovelletaan 31 päivään joulukuuta 1995 asti.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1994.

Labels: 20
18
6